128-न ही 64, 32 स्लाइस की है एमबीएस की सीटी स्कैन मशीन
एमबीएसअस्पताल में पीपीपी मोड पर लगी सीटी स्कैन के मामले में एक और बड़ा खुलासा हुआ है। मेडिकल कॉलेज स्तर पर कराई गई जांच में सामने आया है कि यह मशीन 128 स्लाइस की है और ही 64 स्लाइस की, बल्कि इसे महज 32 स्लाइस की बताया गया है। इस तथ्य के समर्थन में सैकड़ों दस्तावेज भी जुटाए गए हैं। कमेटी ने 3 दिन पहले ही अपनी लंबी-चौड़ी रिपोर्ट प्रिंसिपल को दी है, जिसे प्रिंसिपल ने चिकित्सा शिक्षा विभाग की एडिशनल डायरेक्टर को भेज दिया है।
भास्कर को मिली एक्सक्लूसिव जानकारी के मुताबिक, करीब 350 पेज की यह लंबी-चौड़ी रिपोर्ट है, जिसमें सीटी स्कैन मशीन निर्माता सप्लाई करने वाली कई कंपनियों के मुख्यालय स्तर से भी जानकारियां ली गई हैं। रिपोर्ट में करीब 250 पेज के दस्तावेज लगाए हैं। इस जांच रिपोर्ट के बाद से ही समूचे मेडिकल कॉलेज में हड़कंप मचा है। इस घोटाले की एसीबी पहले से ही जांच कर रही है। जैसे ही यह मामला सामने आया था तो प्रिंसिपल ने इस मामले के लिए फार्माकोलॉजी विभाग के एचओडी डॉ. एलएन शर्मा की अगुवाई में जांच दल बनाया था। करीब दो माह की एक्सरसाइज, विभिन्न पक्षों से जानकारियां लेने के बाद कमेटी ने अब अपनी अंतिम रिपोर्ट दी है।
दो महीने की जांच के बाद खुला मामला, प्रिंसिपल ने सरकार को भेजी रिपोर्ट
^जांच रिपोर्ट हमने एडिशनल डायरेक्टर को भेज दी है। संभागीय आयुक्त को भी भेज दिया है। सरकार के जैसे निर्देश होंगे, वैसी कार्रवाई करेंगे। रेडियोलॉजिस्ट को जांच कमेटी में इसलिए शामिल नहीं किया गया था, क्योंकि वे खुद इस जांच के दायरे में थे। -डॉ. गिरीश वर्मा, प्रिंसिपल, मेडिकल कॉलेज
1 फरवरी 2017 को प्रकाशित खबर
11 दिसंबर 2016 को प्रकाशित खबर
hin_Deva hin_Deva hin_Deva hin_Deva hin_Deva hin_Deva hin_Deva